Hanne Haugsand

Hanne Kristine Haugsand (født 14. oktober 1975 i Asker, vokst opp i Oslo) er en norsk musiker, artist og designer.

Hun er mest kjent for sin deltagelse i Eurovision Song Contest 2000 som medlem av trioen Charmed sammen med Lise Monica Nygård og Oddrun Valestrand. I finalen i Stockholm fremførte de bidraget «My Heart Goes Boom», skrevet av Tore Madsen og Morten Henriksen. De kom på 11.-plass.NRK – MGP (10.12.2009)

Senere deltok Haugsand som soloartist i Melodi Grand Prix 2006 med bidraget «Heaven's In Your Eyes», skrevet av Kristian Hermansen, og i Melodi Grand Prix 2010 med bidraget «Don't Stop», skrevet av Mariann Thomassen og Lars-Erik Westby. Ingen av bidragene gikk videre fra delfinalene.

Musikalsk har hun beveget seg nærmere den elektroniske sjangeren, gjennom soloprosjektet Psykoschwester og duoen Tundra Mode (med Oddrun Valestrand).

I 2010 ble hun co-grunnlegger av samvirkeforetaket Eco Creatives SA (under stiftelse), som skal hjelpe kreative enkeltpersonforetak til å bli mer inspirerte, produktive og lønnsomme i sine prosjekter.

 Referanser 

Eksterne lenker  


Kategori:Norske sangere
Kategori:Eurovision Song Contest-deltakere for Norge
Kategori:Deltakere i Melodi Grand Prix
Kategori:Personer fra Asker kommune
Kategori:Personer fra Oslo